|  |  |
| --- | --- |
|  |  *See artikkel räägib linnast; ristleja kohta vaata artiklit Augsburg (ristleja)* |

---

Augsburg
**Augsburg** on linn Saksamaal Baierimaal, Švaabimaa keskus. Asub Lechi jõe ääres.

Ajalugu
-------

Augsburg on üks Saksamaa vanimaid linnu. Augsburgi kohal asus roomlaste asula, mille asutamisaastaks loetakse 15 eKr. 121. aastal andis keiser Hadrianus Augusta Vindelicorumile linnaõigused. See on kunagine Saksamaa jõukaim linn.

1555. aastal sõlmiti linnas peotestantide ja katoliiklaste vahel Augsburgi rahu.

Augsburgis on tänu jõelähedasele asukohale olnud alati tähtsal kohal tööstus, nii olid seal edukad sepad ja juveliirid, kes linna juhitud kanalite ja voolava vee jõul oma sepikodasid käitasid. Alpidest voolava Lechi jahedust kasutasid ära ka lihunikud, kes juhtisid vee keldri alt läbi ja said nii suvel liha jahedas hoida. On väidetud, et Augsburgis on rohkem sildu kui Veneetsias.

Kuna teise maailmasõja ajal toodeti linnas asuvas MAN-i tehases lennuki- ja allveelaevamootoreid, oli see liitlastele tähtis pommitussihtmärk ja suur osa linna arhitektuurist hävis.

Sümboolika ja nimi
------------------

Linna vapil on punasel ja hõbedasel taustal kujutatud rohelist männikäbi. Vapi värvidest on tuletatud ka linna lipuvärvid punane, roheline ja valge. Värvide kohta leiab esimesi märkmeid aastast 1732 – punane ja valge olid nii linna piiskopi kui ka švaabi hertsogiriigi vappidel. Männikäbi asemel oli esialgu viinamari. Oletatakse seost viinamarjasordiga Augster, mis on nagu linna nimigi tuletatud keiser Augustuse nimest. Kui 1467. aastal leiti ühe haua juurest noor mänd, asendati vapil mari käbiga. Männikäbi oli Lechi ja Wertachi jõe vahel asunud roomlaste laagri märk. Laagrist kujunes Augusta Vindelicorumi nime all Raetia provintsi pealinn.

Tööstus
-------

Augsburgis asub MAN-i auto- ja masinaehitustehas.

Linn on kunagine tekstiilitööstuse keskus.

Ajaloolised isikud
------------------

Luuletaja Bertolt Brecht sündis ja kasvas Augsburgis.

Rudolf Dieseli perekond on pärit Augsburgist, samuti aitas Augsburgis asuv MAN-i tehas tal tänapäeval laialt levinud diiselmootori prototüüpi arendada. Tehasemuuseumis on võimalik näha maailma vanimat diiselmootorit.

Augsburgi veesüsteem ja kanalid on tunnistatud maailmapärandiks. Ühel linnas asuval kanalil käiakse ka surfamasAugsburgis sündis 6. märtsil 1459 ja elas tolle aja maailma rikkaim mees (varandus tänapäeva arvestuses ligi 400 miljardit dollarit) Jakob Fugger, kes arendas oma isa puuvillaäri edasi panganduses, laenas raha toona sõdinud kuningatele, kuid samas asutas ka maailma esimesed sotsiaalkorterid (Fuggerei), kus elamise üür on tänini sama, ümberarvutatult 0.88 eurot.

Muusik ja helilooja Wolfgang Amadeus Mozarti isa Leopold on sündinud (1719) ja kasvanud Augsburgis.

Kultuur
-------

Augsburgis asub üle maailma tuntud, enam kui seitsekümmend aastat tegutsenud nukuteater Augsburger Puppenkiste.

Tänu oma kanalitele, veetornidele ja veesüsteemile arvati Augsburg 2019. aastal UNESCO maailma kultuuripärandi nimekirja.

Augsburg ja Eestiga seotud inimesed
-----------------------------------

1633. aastal, 30-aastase sõja ajal, määrati Augsburgi linnapeaks šoti päritolu Rootsi sõjaväelane Thomas Kinnemond, kellest sai hiljem Vändra mõisnik.

Augsburgis elas pärast teist maailmasõda Eesti päritolu SS-ohvitser Alfons Rebane.

Eesti jalgpallur Ragnar Klavan mängis aastatel 2012–2016 Augsburgi jalgpalliklubis ning fännid valisid ta läbi aegade parimate mängijate sekka.

Vaata ka
--------

* Augsburgi Eesti Gümnaasium
* Augsburgi tänavakunst
* Augsburgi nukuteater
* Augsburgi Ülikool

Viited
------

1. ↑  Register of German municipalities (2022), vaadatud 7.10.2023.
2. ↑  "Das Textilviertel Augsburg. Geschichte". Vaadatud 20.02.2021.
3. ↑  "Mehr Brücken als Venedig". Vaadatud 20.02.2021.
4. ↑  Siil, Virgo (juuli 2019). "Augustini Augsburgis". *Universitas Tartuensis*. Vaadatud 20.02.2021.
5. ↑  "Stadtwappen". *Stadt Augsburg*. Vaadatud 20.02.2021.
6. ↑  "Maschinenfabrik Augsburg Nürnberg AG". Vaadatud 20.02.2021.
7. 1 2  "Jakob Fugger, der reichste Mensch aller Zeiten". *FinanzKun.de*. Vaadatud 20.02.2021.
8. ↑  "Bertolt Brecht". Vaadatud 20.02.2021.
9. ↑  "Rudolf Diesel". *Stadt Augsburg*. Vaadatud 20.02.2021.
10. ↑  Kresse, Ina (10. november 2017). "Wer darf in die Fuggerei ziehen und was kostet das". *Augsburger Allgemeine*. Vaadatud 20.02.2021.
11. ↑  "Mozart in Augsburg". *Regio Augsburg Tourismus*. Vaadatud 20.02.2021.
12. ↑  "Augsburger Puppenkiste: 70 years of Germany's most famous marionette theater". *Deutsche Welle*. 26. veebruar 2018. Vaadatud 20.02.2021.
13. ↑  "Water management system of Augsburg". *Unesco*. Vaadatud 20.02.2021.
14. ↑  Kandzora, Jan (30. juuni 2018). "Geschichte: Der seltsame Fall des Alfons Rebane". *Augsburger Allgemeine*. Vaadatud 20.02.2021.
15. ↑  "Augsburgi fännid valisid Klavani klubi läbi aegade parimate sekka". *Postimees*. 12. aprill 2020. Vaadatud 20.02.2021.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Augsburg** |

* Augsburgi koduleht

| * v
* r
Saksamaa suurlinnad (üle 100 000 elaniku) |
| --- |
| Üle 1 000 000 | 
Berliin **·**  Hamburg **·**  Köln **·**  München | Saksamaa |
| Üle 500 000 | 
Bremen **·**  Dortmund **·**  Dresden **·**  Duisburg **·**  Düsseldorf **·**  Essen **·**  Frankfurt **·**  Hannover **·**  Leipzig **·**  Nürnberg **·**  Stuttgart |
| Üle 200 000 | 
Aachen **·**  Augsburg **·**  Bielefeld **·**  Bochum **·**  Bonn **·**  Braunschweig **·**  Gelsenkirchen **·**  Karlsruhe **·**  Mannheim **·**  Mönchengladbach **·**  Münster **·**  Wiesbaden **·**  Wuppertal |
| Üle 100 000 | 
Bergisch Gladbach **·**  Bottrop **·**  Bremerhaven **·**  Chemnitz **·**  Darmstadt **·**  Erfurt **·**  Erlangen **·**  Freiburg **·**  Fürth **·**  Göttingen **·**  Gütersloh **·**  Hagen **·**  Halle **·**  Hamm **·**  Hanau **·**  Heidelberg **·**  Heilbronn **·**  Herne **·**  Hildesheim **·**  Ingolstadt **·**  Jena **·**  Kaiserslautern **·**  Kassel **·**  Kiel **·**  Koblenz **·**  Krefeld **·**  Leverkusen **·**  Ludwigshafen **·**  Lübeck **·**  Magdeburg **·**  Mainz **·**  Moers **·**  Mülheim **·**  Neuss **·**  Oberhausen **·**  Offenbach **·**  Oldenburg **·**  Osnabrück **·**  Paderborn **·**  Pforzheim **·**  Potsdam **·**  Recklinghausen **·**  Regensburg **·**  Remscheid **·**  Reutlingen **·**  Rostock **·**  Saarbrücken **·**  Salzgitter **·**  Siegen **·**  Solingen **·**  Trier **·**  Ulm **·**  Wolfsburg **·**  Würzburg |